Klasa: 004-45/19-04/3/01

Ur.br.: 00-19-2

Zagreb, 15.04.2019.

**POZIV NA DOSTAVU PONUDA U POSTUPKU JEDNOSTAVNE NABAVE**

1. **OPĆI PODACI O NARUČITELJU**

Institut za fiziku (skraćeni naziv IF), Bijenička cesta 46, Zagreb

OIB: 77627408491

Telefon: 01 4698888, fax: 01 4698890

Internetska adresa: [www.ifs.hr](http://www.ifs.hr)

1. **OSOBA ZADUŽENA ZA KONTAKT**

 Ime i prezime: Andrea Šimunić

Ustrojbena jedinica: Odjel za projektne aktivnosti i financije

 E-pošta: nabava@ifs.hr

Gospodarski subjekti trebaju sva dodatna pitanja u vezi poziva i/ili predmeta nabave isključivo poslati u pisanoj formi na gore navedeni e-mail.

1. **SUKOB INTERESA**

Popis gospodarskih subjekata s kojima je naručitelj u sukobu interesa

Sukladno članku 80. ZJN 2016, a u smislu odredbi članka 76. stavka 1 i članka 77. ZJN 2016, Naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata ili podugovaratelja odabranom ponuditelju):

(1) Projekteka d.o.o., Babićev prilaz 4, 10 000 Zagreb, OIB: 49267779923

(2) Start Design d.o.o., Nad lipom 19, 10 000 Zagreb, OIB: 24938902524

(3) Vidici d.o.o., Pčelarska 19, Samobor, OIB: 06400307125

(4) Tempis, obrt za savjetodavne usluge, Ulica Frana Alfirevića 5, 10000 Zagreb, OIB: 82950511653

(5) Kambrij j.d.o.o. za savjetovanje i usluge, S. Gradića 17, 10 000 Zagreb, OIB: 68409291097

(6) QUADRIGA PROJEKT d.o.o., Dr. J. Dobrile 8, 10410 Velika Gorica, OIB: 68545337483

(7) ODVJETNIK DOMINIK NIZIĆ, Savska cesta 41/XIII, Zagreb, OIB: 73342096504

Naručitelj je sukladno članku 80. ZNJ 2016. s predstavnicima Naručitelja sklopio Izjave o sukobu interesa za gore navedene gospodarske subjekte.

1. **PODACI O PREDMETU NABAVE**

**Evidencijski broj nabave:** JN-39/2019

**Predmet nabave**: Instrumenti za provjeru fizičkih značajki: Optički HE-Kriostat

CPV oznaka nabave: 38400000-9

Predmet nabave odnosi se na opremu za provjeru fizičkih značajki: Optički He-Kriostat za mjerenja optičkih i transportnih svojstava na niskim temperaturama.

Kupnja opreme vezana je uz provedbu projekta „Centar izvrsnosti za napredne materijale i senzore (CEMS)“ koji se financira iz Europskog strukturnog i investicijskog fonda te Europskog fonda za regionalni razvoj. Nositelj projekta je Institut Ruđer Bošković. Ukupna vrijednost projekta iznosi 37.990.359,10 kuna, a projekt je u provedbi od 01.11.2017. do 01.11.2022.

Kupnja He-Kriostata vezana je uz projektni element Nadogradnje laboratorija za karakterizaciju optičkih svojstava 2D materijala s ugradnjom mogućnosti mjerenja optičkih i istovremeno transportnih svojstava na niskim temperaturama (4K). To unapređenje je vezano s proširenjem mogućnosti pump-probe karakterizacije 2D materijala u kombinaciji sa postojećim fs-sustavom na Institutu za fiziku.

**Procijenjena vrijednost nabave bez PDV-a iznosi:** 192.000,00 kuna

**Evidencijski broj nabave:** JN-39/2019

**Tehničke specifikacije (opis):**

**Funkcionalnost:** Optički kriostat je oprema za mjerenja optičkih i transportnih svojstava na niskim i visokim temperaturama u vakuumu. Uz svoje kompaktne dimenzije i malu masu omogućava montiranje na piezo xy translatore uzorka što pruža mogućnost optičkog oslikavanja uzoraka pri niskim i visokim temperaturama. Niske temperature se postižu korištenjem rashladne tekućine u obliku tekućeg helija. Dodatna funkcionalnost koja je posljedica male udaljenosti nosača uzorka i gornjeg prozora u kriostatu je upotreba objektiva velikog povećanja i numeričke aperture što je bitno za visoko rezolucijska optička mjerenja i opažanje jednofotonski emitera koji imaju slab optički odziv. Optički kriostat će se koristiti u svrhe istraživanja niskodimenzionalnih materijala u nanometarskim i mikrometarskim skalama stoga je vrlo važan faktor smanjenje mogućnosti vibracija i pomaka uzorka u vremenu, što je važno za kvalitetu i reproducibilnost ostvarenih mjerenja. Odabir kriostata renomiranog proizvođača s velikim brojem postojećih publikacija na temu korištenja danog optičkog kriostata u slične svrhe je pokazatelj kvalitete i dugoročne funkcionalnosti.

**Količina predmeta nabave:** 1 kom

1. **PODACI O PONUDI**

Sadržaj ponude:

1. Ponudbeni list (Prilog 1), ovjeren

2. Popunjeni troškovnik (Prilog 2)

3. Izjava o nekažnjavanju (Prilog 3), ovjerena

4. Prijedlog ugovora (Prilog 4)

Ponuditelj je dužan dostaviti popunjen Ponudbeni list iz Priloga 1., popunjeni Troškovnik iz Priloga 2. te ovjerenu Izjavu o nekažnjavanju iz Priloga 3. ovog poziva.

Cijena ponude u Ponudbenom listu iskazuje se u kunama i mora se odnositi na cjelokupni predmet nabave i sve troškove Ponuditelja.

**Minimalne razine tehničke i stručne sposobnosti ponuditelja te dokumenti kojima dokazuju sposobnost:**  svaki ponuditelj mora u ponudi dostaviti dokaz o kvaliteti koja se traži.

Kao dokaz gospodarski subjekt dužan je u ponudi dostaviti: katalog ponuđene robe i/ili Potvrdu proizvođača ponuđene robe, iz kojih su vidljive tražene karakteristike robe koja se nudi, vidljivo istaknute s upisanim brojem stavke iz Troškovnika na koju se karakteristika odnosi.

 Katalog i/ili Potvrda dostavljaju se na hrvatskom ili engleskom jeziku

1. **CIJENA PONUDE**

Cijenu ponude potrebno je iskazati na način sukladno stavkama Troškovnika koji čini sastavni dio ovog Poziva. Ponuđene cijene su nepromjenjive za vrijeme trajanja ugovora o jednostavnoj nabavi.

Ponuditelji su dužni ponuditi tj. upisati cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu. Iznos poreza na dodanu vrijednost iskazuje se zasebno. Zbroj cijene ponude bez PDV-a i PDV-a čini cijenu ponude s porezom na dodanu vrijednost.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjestu predviđeno za upis cijene ponude s PDV-om, upisuje se isti iznos kao što je upisan na mjestu predviđeno za upis cijene ponude bez PDV-a, a mjesto predviđen za upis PDV-a ostavlja se prazno.

U cijenu ponude bez poreza na dodanu vrijednost moraju biti uračunati svi troškovi i popusti.

**Valuta u kojoj cijena treba biti izražena:** Cijena ponude izražava se u kunama.

**Rok valjanosti ponude** Rok valjanosti ponude je 30 dana od krajnjeg roka za dostavu ponuda. Ponuditelji mogu odrediti i dulji rok važenja ponude.

1. **NAČIN DOSTAVLJANJA PONUDE**

**Rok za dostavu ponude:** najkasnije do 25. travnja 2019. godine u 12:00 sati.

Ponuditelji dostavljaju svoje ponude u roku za dostavu ponude isključivo elektroničkim putem na adresu e-pošte nabava@ifs.hr. Naručitelj će uzeti u obzir samo ponude koje zaprimi do isteka roka za dostavu ponude. U predmetu (subject) e-poruke koja sadrži ponudu potrebno je naznačiti evidencijski broj nabave JN-39/2019

Jamstveni rok na isporučenu robu je 12 mjeseci od dana kvantitativne i kvalitativne primopredaje Kriostata. Prilikom primopredaje Kriostata, potrebno je dostaviti upute za upotrebu na hrvatskom ili engleskom jeziku.

1. **KRITERIJ ODABIRA NAJBOLJE PONUDE**

Kriterij za odabir ponude je najniža cijena.

U slučaju da su dvije ili više ponuda jednako rangirane prema zadanom kriteriju, Naručitelj će odabrati ponudu koja je zaprimljena ranije.

Kriterij za odabir ponude je **najniža cijena**. Pri odabiru ponude, Naručitelj će uz cijenu ponude uzeti u obzir cjelokupan sadržaj ponude.

1. **PREGLED I OCJENA PONUDA**

Naručitelj neće provoditi javno otvaranje ponuda.

Sukladno kriteriju za odabir ponuda, Naručitelj će po proteku roka za dostavu ponuda pregledati i ocijeniti sve pristigle ponude o čemu će se sastaviti Zapisnik o pregledu i ocjeni ponuda, donijeti Odluku o odabiru te s odabranim Ponuditeljem sklopiti Ugovor o isporuci robe.

Odluku o odabiru Naručitelj će dostaviti svim Ponuditeljima na dokaziv način (elektroničkom poštom na kontaktnu adresu elektroničke pošte koju su Ponuditelji naveli u svojoj ponudi).

1. **ROK ZA ODABIR NAJBOLJE PONUDE**

Rok za donošenje Odluke o odabiru najpovoljnije ponude iznosi 15 dana od isteka roka za dostavu ponuda.

Rok za donošenje Odluke o poništenju postupka jednostavne nabave iznosi 15 dana od isteka roka za dostavu ponuda.

1. **MJESTO I ROK IZVRŠENJA**

**Mjesto isporuke robe**: Institut za fiziku, Bijenička cesta 46, 10 000 Zagreb

**Rok isporuke robe:** Maksimalno 90 dana od dana potpisivanja ugovora.

**Jamstvo za ozbiljnost ponude**

Ovo jamstvo naručitelj će aktivirati u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN, neprihvaćanja ispravka računske greške, odbijanja potpisivanja ugovora.

Za naplatu jamstva za ozbiljnost ponude dovoljno je da se u odnosu na Ponuditelja ostvari jedan (bilo koji) od prethodno navedenih uvjeta.

Sukladno članku 215. stavku 2. ZJN 2016 jamstvo za ozbiljnost ponude je određeno u apsolutnom iznosu do 3% procijenjene vrijednosti nabave i iznosi: 5.760,00 kuna.

Jamstvo za ozbiljnost ponude mora biti u obliku garancije banke, u izvorniku te koja sadrži naznaku/klauzulu „plativo na prvi poziv“ ili „bez prigovora“ na kojoj je kao korisnik naznačen Institut za fiziku s rokom valjanosti garancije jednakim ili dužim od roka valjanosti ponude.

Trajanje jamstva za ozbiljnost ponude ne smije biti kraće od roka valjanosti ponude. U slučaju isteka roka valjanosti ponude Naručitelj će, prije odabira, tražiti od Ponuditelja koji je podnio ekonomski najpovoljniju ponudu da u primjerenom roku (ne kraćem od 5 dana) produži rok valjanosti ponude i jamstva.

Jamstvo za ozbiljnost ponude dostavlja se u izvorniku, odvojeno od elektroničke dostave ponude, u papirnatom obliku, preporučenom poštom ili neposredno u zatvorenoj omotnici. Jamstvo mora biti neoštećeno, odnosno ne smije se ni na koji način probušiti, zaklamati, lijepiti, presavijati ili oštetiti na neki drugi način.

Bankovno jamstvo mora glasiti na valutu ugovora, a u slučaju da glasi na stranu valutu prilikom preračunavanja primijenit će se srednji tečaj Hrvatske narodne banke na dan početka postupka javne nabave.

Sukladno članku 214. stavku 4. ZJN, ponuditelji mogu umjesto garancije banke, kao jamstvo za ozbiljnost ponude, izvršiti uplatu novčanog pologa u traženom iznosu od 5.760,00 kuna.

Uplata novčanog pologa vrši se na žiro račun Naručitelja kod Zagrebačke banke Zagreb d.d., IBAN: HR2623600001101445766, model: HR00, poziv na broj: OIB gospodarskog subjekta, s naznakom: jamstvo za ozbiljnost ponude u postupku jednostavne nabave br JN-39/2019.

U slučaju uplate novčanog pologa iz inozemstva, uplata se vrši prema tečaju HNB-a na dan početka postupka javne nabave, na žiro račun Naručitelja kod Zagrebačke banke Zagreb d.d., IBAN: HR2623600001101445766, SWIFT: ZABAHR2X, model: HR00, poziv na broj: OIB ponuditelja, s naznakom: jamstvo za ozbiljnost ponude u postupku jednostavne nabave br JN-39/2019.

U ponudi je potrebno dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Polog mora biti evidentiran na računu Naručitelja u trenutku isteka roka za dostavu ponuda. Gospodarski subjekt u ponudi navodi IBAN, model i poziv na broj s kojim će Naručitelj izvršiti povrat novčanog pologa.

U slučaju nedostavljanja jamstva za ozbiljnost ponude, odnosno ako dostavljeno jamstvo nije valjano ili novčani polog nije uplaćen i dokazi iz prethodnog stavka nisu priloženi ponudi, Naručitelj je obvezan odbiti ponudu temeljem odredbe članka 295. stavka 1. ZJN.

 Naručitelj će vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva će pohraniti.

**Jamstvo za uredno ispunjenje ugovora o nabavi**

Odabrani gospodarski subjekt s kojim će biti sklopljen ugovor o nabavi je obvezan dostaviti jamstvo za uredno ispunjenje ugovora o nabavi u roku od 10 (petnaest) dana od dana zaključenja ugovora.

Iznos jamstva mora biti jednak iznosu od 10% vrijednosti ugovora o nabavi bez PDV-a s rokom valjanosti ne kraćim od roka izvršenja ugovora.

Traženo jamstvo je bezuvjetna, neopoziva, samostalna i valjana bankarska garancija za uredno ispunjenje ugovora, izdana u korist naručitelja i plativa "na prvi poziv" i "bez prigovora" od banke izdavatelja garancije.

Bankovno jamstvo mora glasiti na valutu ugovora, a u slučaju da glasi na stranu valutu prilikom preračunavanja primijenit će se srednji tečaj Hrvatske narodne banke na dan otvaranja ponuda.

Sukladno članku 214. stavku 4. ZJN 2016, odabrani ponuditelj može umjesto garancije banke, kao jamstvo za uredno ispunjenje ugovora za slučaj povrede ugovornih obveza, izvršiti uplatu novčanog pologa u traženom iznosu na bankovni žiro račun Naručitelja kod Zagrebačke banke Zagreb d.d., IBAN: HR2623600001101445766, model: HR00, poziv na broj: OIB ponuditelja, s naznakom: jamstvo za uredno ispunjenje ugovora o nabavi br. JN-39/2019.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, naručitelj će naplatiti Jamstvo za ozbiljnost ponude sukladno Dokumentaciji o nabavi i raskinuti ugovor o nabavi. U navedenom slučaju, naručitelj će sukladno članku 307. ZJN 2016 ponovno rangirati ponude te izvršiti provjeru sukladno članku 263. ZJN 2016, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak nabave.

Jamstvo za uredno ispunjenje ugovora naplatit će se u slučaju povrede ugovornih obveza zbog zakašnjenju s ispunjenjem ugovornih obveza od strane gospodarskog subjekta i/ili neurednom ispunjenju ugovornih obveza od strane gospodarskog subjekta.

U slučaju da odabrani ponuditelj povrijedi ugovorne obveze, Naručitelj će pisanim putem obavijestiti odabranog ponuditelja o namjeri naplate bankovnog jamstva za uredno ispunjenje ugovora, te mu u istom pismenu odrediti primjeren rok za uredno ispunjenje ugovornih obveza.

 Ukoliko niti nakon u pismenu određenog primjerenog roka odabrani ponuditelj ne postupi i ne postane uredan u ispunjenju ugovornih obveza, Naručitelj će naplatiti bankovno jamstvo za uredno ispunjenje Ugovora.

 Neaktivirano jamstvo za uredno ispunjenje Ugovora bit će vraćeno odabranom ponuditelju u roku od 30 dana od plaćanja računa.

1. **ROK, NAČIN I UVJETI PLAĆANJA**

**Rok, način i uvjeti plaćanja**

Plaćanje se obavlja na IBAN račun ponuditelja prema stvarno isporučenoj robi, a temeljem ispostavljenog računa u roku od 30 dana od dana uredne isporuke robe i zaprimanja računa i ovjera zapisnika o primopredaji.

 Predujam je isključen, kao i traženje sredstva osiguranja plaćanja.

1. **POUKA O PRAVNOM LIJEKU**

Sukladno odredbama članka 12. stavka 1. Zakona o javnoj nabavi, Naručitelj za nabavu roba procijenjene vrijednosti do 200.000,00 kuna nije obvezan provoditi postupke javne nabave propisane navedenim Zakonom.

Uzimajući u obzir navedeno, gospodarski subjekti/ponuditelji nemaju mogućnost žalbe u ovom postupku jednostavne nabave.

1. **OSTALO**

Ugovorne strane će eventualni spor koji nastane iz zaključenog ugovora, a vezan je uz predmet ove jednostavne nabave pokušati rješavati sporazumno, a ukoliko to ne bude moguće, ugovaraju nadležnost suda u Zagrebu.

Odabrani ponuditelj je u obvezi izvršiti predmet nabave sukladno roku, kvaliteti i cijenama navedenim u ponudi ponuditelja, ponudbenom troškovniku i uvjetima iz ove Dokumentacije.

Naručitelj zadržava pravo poništiti ovaj postupak nabave.

**PRILOZI**

**PRILOG 1. PONUDBENI LIST**

**PRILOG 2. TROŠKOVNIK**

**PRILOG 3: IZJAVA O NEKAŽNJAVANJU**

**PRILOG 4. PRIJEDLOG UGOVORA**

**PRILOG 4: PRIJEDLOG UGOVORA**

**Institut za fiziku, Bijenička cesta 46, Zagreb, OIB: 77627408491 (u daljnjem tekstu Naručitelj)**

**i**

**tvrtka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**koju zastupa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu** **Isporučitelj),**

sklopili su slijedeći:

**UGOVOR O ISPORUCI KRIOSTATA**

**Članak 1.**

Tvrtka \_\_\_\_\_\_\_\_\_\_\_\_\_\_\_\_\_ se obvezuje za potrebe Naručitelja isporučiti KRIOSTAT prema uvjetima iz Poziva za nadmetanje i Troškovnika koji su sastavni dio Ugovora.

**Članak 2.**

Dr. sc. Nataša Vujičić odgovorna je osoba za izvršenje ugovora od strane Naručitelja za suradnju i koordinaciju obavljanja usluga iz članka 1. Ugovora od strane Naručitelja.

**Članak 3.**

Vrijednost ugovora (bez PDV-a) iznosi \_\_\_\_\_\_\_\_\_\_\_\_ kn.

 PDV iznosi \_\_\_\_\_\_\_\_\_\_\_\_\_\_\_.

Ukupna vrijednost ugovora (s PDV-om) iznosi \_\_\_\_\_\_\_\_\_\_\_ kn.

**Članak 4.**

Isporuka uređaja će se izvršiti u roku od \_\_\_\_\_ dana od dana sklapanja ugovora. Plaćanja će se vršiti nakon isporuke i montaže opreme (Primopredajni zapisnik), a u roku od 30 dana od dana primitka valjanog računa.

**Članak 5.**

**Jamstveni rok za opremu iznosi \_\_\_\_ mjeseci od dana isporuke i montaže opreme.**

**Jamstvo za uredno ispunjenje ugovora**

Ugovaratelj je obvezan u roku od 10 dana od dana sklapanja Ugovora dostaviti Naručitelju jamstvo za uredno ispunjenje ugovora u obliku neopozive i bezuvjetne, bankarske garancije na „prvi poziv“ i „bez prigovora“ u iznosu 10% (deset posto) vrijednosti ugovora bez PDV-a s rokom valjanosti ne kraćim od roka izvršenja Ugovora.

Ugovaratelj može Naručitelju uplatiti novčani polog u traženom iznosu na žiro račun Naručitelja kod Zagrebačke banke Zagreb d.d., IBAN: HR2623600001101445766, model: HR00, poziv na broj: OIB ponuditelja, s naznakom: jamstvo za uredno ispunjenje ugovora o nabavi br. JN-39/2019

Ako jamstvo za uredno ispunjenje ugovora ne bude naplaćeno, korisnik će ga vratiti isporučitelju nakon isteka ugovora.

Jamstvo za uredno ispunjenje ugovora naplatiti će se u slučaju povrede ugovornih obveza.

**Članak 6.**

Ugovorne strane su suglasne sa svim odredbama ovog Ugovora i unaprijed se odriču prava bilo kakvog pobijanja pravne valjanosti istog.

**Članak 7.**

Ugovorne strane su suglasne sve moguće sporove, koji bi proizašli iz suprotnog tumačenja ovog Ugovora rješavati mirnim putem i sporazumom, a ako to ne bude moguće nadležan je Trgovački sud u Zagrebu.

**Članak 8.**

Ovaj Ugovor je sačinjen u četiri (4) istovjetna primjerka od kojih svakoj ugovornoj strani pripadaju dva (2) ovjerena primjerka.

 Za Isporučitelja: Za Naručitelja:

 Ravnatelj

 Dr.sc. Marko Kralj